**Kőröstetétlen Község Önkormányzata Képviselő-testületének .../2026. (II. 19.) önkormányzati rendelete**

**Kőröstetétlen Község Önkormányzatának 2026. évi költségvetéséről**

[1] A költségvetés tervezésénél alapvető cél a kötelező önkormányzati feladatok biztonságos ellátása, az ahhoz szükséges pénzügyi források biztosítása, amelyet folyamatosan stabil pénzügyi helyzettel kell segíteni. A 2026. évi működési kiadások tervezésénél meghatározó elem a vállalt kötelezettségek és ellátott feladatok pénzügyi teljesítése.

[2] Kőröstetétlen Község Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva a következőket rendeli el:

**1. Általános rendelkezések**

**1. §**

A rendelet hatálya kiterjed Kőröstetétlen Község Önkormányzat (a továbbiakban: Önkormányzat), és a támogatásban részesülő jogi személyekre, jogi személyiséggel nem rendelkező szervezetekre.

**2. §**

(1) Ez a rendelet 18 mellékletet tartalmaz:

*1.* Kőröstetétlen Község Önkormányzata 2026. évi költségvetési mérlegét az 1. melléklet állapítja meg

*2.* Kőröstetétlen Község Önkormányzata 2026. évi létszámadatainak címrendjét a 2. melléklet állapítja meg

*3.* Kőröstetétlen Község Önkormányzata összesített 2026. évi bevételeit forrásonként a 3. melléklet állapítja meg

*4.* Kőröstetétlen Község Önkormányzata 2026. évi felhalmozási bevételeit a 4. melléklet állapítja meg

*5.* Kőröstetétlen Község Önkormányzata 2026. évi bevételeit kormányzati funkciónként az 5. melléklet állapítja meg

*6.* Kőröstetétlen Község Önkormányzata 2026. évi kiadásait jogcímenként a 6. melléklet állapítja meg

*7.* Kőröstetétlen Község Önkormányzata 2026. évi kiadásait kormányzati funkciónként a 7. melléklet állapítja meg

*8.* Kőröstetétlen Község Önkormányzata 2026. évi beruházási és felújítási kiadásait a 8. melléklet állapítja meg

*9.* Kőröstetétlen Község Önkormányzata 2026. évi egyéb felhalmozási célú kiadásait a 9. melléklet állapítja meg

*10.* Kőröstetétlen Község Önkormányzata 2026. évi tartalékait a 10. melléklet állapítja meg

*11.* Kőröstetétlen Község Önkormányzata 2026. évi működési célú támogatásait államháztartáson belülre és kívülre a 11. melléklet állapítja meg

*12.* Kőröstetétlen Község Önkormányzata 2026. évi garancia-, és kezességvállalásait, valamint lekötött betétállományait a 12. melléklet állapítja meg

*13.* Kőröstetétlen Község Önkormányzata 2026. évi előirányzat-felhasználási ütemtervét a 13. melléklet állapítja meg

*14.* Kőröstetétlen Község Önkormányzata 2026. évi költségvetéséhez 2027 – 2029. évi gördülő költségvetési tervét a 14. melléklet állapítja meg

*15.* A helyi önkormányzat adósságot keletkeztető ügyleteiből származó fizetési kötelezettségei és saját bevételei arányának kimutatását a 15. melléklet állapítja meg

*16.* Kőröstetétlen Község Önkormányzata 2026. évi közvetett támogatásait a 16. melléklet állapítja meg

*17.* Kőröstetétlen Község Önkormányzata 2026. évi lakosságnak juttatott támogatásait, szociális, rászorultság jellegű ellátásait a 17. melléklet állapítja meg

*18.* Kőröstetétlen Község Önkormányzata európai uniós és nem európai uniós pályázati támogatással megvalósuló programok bevételeit és kiadásait a 18. melléklet állapítja meg.

(2) Az államháztartásról szóló 2011. évi CXCV. törvény 29. §-ában előírt kimutatást a 15. melléklet tartalmazza.

**2. A költségvetés fő összegei**

**3. §**

(1) Az Önkormányzat összesített 2026. évi költségvetésének bevételi főösszege 306.733.549 Ft, melyet forrásonként bontásban az 1. melléklet tartalmazza.

(2) A kiadási főösszeg az 1. melléklet szerint összesen 306.733.549 Ft.

(3) A költségvetési egyenleg összege: 0 Ft.

*a)* működési költségvetési egyenleg: (+) 32.930.387 Ft. A működési egyenleg többlet.

*b)* felhalmozási költségvetési egyenleg: (-) 32.930.387 Ft. A felhalmozási egyenleg hiány.

(4) A költségvetési hiány felhasználására szolgáló finanszírozási célú pénzügyi műveletek:

*a)* belföldi finanszírozás bevételei: 1.267.289 Ft.

*b)* belföldi finanszírozás kiadásai: 1.267.289 Ft.

(5) A bevételek és kiadások pénzügyi műveletekkel korrigált összege 308.000.838 Ft, az 1. melléklet szerint.

**4. §**

(1) Az Önkormányzat bevételei forrásonként az 1. mellékletben részletezve. Működési bevételek előirányzata 306.733.549 Ft, ebből:

*a)* önkormányzatok működési támogatása 27.802.711 Ft:

*aa)* kötelező feladat 27.802.711 Ft

*ab)* önként vállalt feladat 0 Ft

*ac)* állami feladat 0 Ft

*b)* működési célú támogatások államháztartáson belülről 51.281.769 Ft:

*ba)* kötelező feladat 44.781.496 Ft

*bb)* önként vállalt feladat 6.500.273 Ft

*bc)* állami feladat 0 Ft

*c)* termékek és szolgáltatások adói 77.592.967 Ft:

*ca)* kötelező feladat 77.592.967 Ft

*cb)* önként vállalt feladat 0 Ft

*cc)* állami feladat 0 Ft

*d)* közhatalmi bevételek 78.172.967 Ft:

*da)* kötelező feladat 78.172.967 Ft

*db)* önként vállalt feladat 0 Ft

*dc)* állami feladat 0 Ft

*e)* működési bevételek 177.278.813 Ft:

*ea)* kötelező feladat 177.278.813 Ft

*eb)* önként vállalt feladat 0 Ft

*ec)* állami feladat 0 Ft

*f)* működési célú átvett pénzeszközök 0 Ft:

*fa)* kötelező feladat 0 Ft

*fb)* önként vállalt feladat 0 Ft

*fc)* állami feladat 0 Ft

(2) Felhalmozási bevételek előirányzata: 0 Ft, ebből:

*a)* felhalmozási célú támogatások államháztartáson belülről 0 Ft:

*aa)* kötelező feladat 0 Ft

*ab)* önként vállalt feladat 0 Ft

*ac)* állami feladat 0 Ft

*b)* felhalmozási bevételek 0 Ft:

*ba)* kötelező feladat 0 Ft

*bb)* önként vállalt feladat 0 Ft

*bc)* állami feladat 0 Ft

*c)* felhalmozási célú átvett pénzeszközök: 0 Ft:

*ca)* kötelező feladat 0 Ft

*cb)* önként vállalt feladat 0 Ft

*cc)* állami feladat 0 Ft

(3) Finanszírozási bevételek előirányzata: 1.267.289 Ft, ebből belföldi finanszírozás bevételei 1.267.289 Ft:

*a)* kötelező feladat 1.267.289 Ft

*b)* önként vállalt feladat 0 Ft

*c)* állami feladat 0 Ft

**5. §**

(1) Az Önkormányzat kiadásai kiemelt előirányzatonként az 1. mellékletben részletezve. Működési kiadások előirányzatai 273.803.162 Ft, ebből:

*a)* személyi juttatások 53.265.900 Ft:

*aa)* kötelező feladat 34.603.800 Ft

*ab)* önként vállalt feladat 18.662.100 Ft

*ac)* állami feladat 0 Ft

*b)* munkaadókat terhelő járulékok és szociális hozzájárulási adó 5.541.735 Ft:

*ba)* kötelező feladat 3.941.595 Ft

*bb)* önként vállalt feladat 1.600.140 Ft

*bc)* állami feladat 0 Ft

*c)* dologi kiadások 117.731.397 Ft:

*ca)* kötelező feladat 96.469.860 Ft

*cb)* önként vállalt feladat 21.261.537 Ft

*cc)* állami feladat 0 Ft

*d)* ellátottak pénzbeli juttatásai 2.500.000 Ft:

*da)* kötelező feladat 0 Ft

*db)* önként vállalt feladat 2.500.000 Ft

*dc)* állami feladat 0 Ft

*e)* egyéb működési célú kiadások 94.764.130 Ft:

*ea)* kötelező feladat 92.706.130 Ft

*eb)* önként vállalt feladat 2.058.000 Ft

*ec)* állami feladat 0 Ft

*f)* az e) pontban megállapított kiadáson belüli céltartalék 42.676.641 Ft:

*fa)* kötelező feladat 42.676.641 Ft

*fb)* önként vállalt feladat 0 Ft

*fc)* állami feladat 0 Ft

*g)* az e) pontban megállapított kiadáson belüli általános tartalék 50.000.000 Ft, ebből:

*ga)* kötelező feladat 50.000.000 Ft

*gb)* önként vállalt feladat 0 Ft

*gc)* állami feladat 0 Ft

(2) Felhalmozási kiadások előirányzatai 32.930.387 Ft, ebből:

*a)* beruházások 22.865.067 Ft:

*aa)* kötelező feladat 22.103.067 Ft

*ab)* önként vállalt feladat 762.000 Ft

*ac)* állami feladat 0 Ft

*b)* felújítások 10.065.320 Ft:

*ba)* kötelező feladat 10.065.320 Ft

*bb)* önként vállalt feladat 0 Ft

*bc)* állami feladat 0 Ft

*c)* egyéb felhalmozási célú kiadások 0 Ft:

*ca)* kötelező feladat 0 Ft

*cb)* önként vállalt feladat 0 Ft

*cc)* állami feladat 0 Ft

(3) Finanszírozási kiadások előirányzata 1.267.289 Ft, ebből belföldi finanszírozás kiadásai 1.267.289 Ft:

*a)* kötelező feladat 1.267.289 Ft

*b)* önként vállalt feladat 0 Ft

*c)* állami feladat 0 Ft

**6. §**

(1) Az önkormányzati beruházási kiadások összege 22.865.067 Ft a 8. melléklet szerint, ebből Önkormányzat 22.865.067 Ft:

*a)* kötelező feladat 22.103.067 Ft

*b)* önként vállalt feladat 762.000 Ft

*c)* állami feladat 0 Ft

(2) Az önkormányzati felújítási kiadások összege 10.065.320 Ft a 8. melléklet szerint, ebből Önkormányzat 10.065.320 Ft:

*a)* kötelező feladat 10.065.320 Ft

*b)* önként vállalt feladat 0 Ft

*c)* állami feladat 0 Ft

**7. §**

A tartalékok összege a 10. melléklet szerint 92.676.641 Ft, ebből:

*a)* Céltartalékok 42.676.641 Ft:

*aa)* kötelező feladat 42.676.641 Ft

*ab)* önként vállalt feladat 0 Ft

*ac)* állami feladat 0 Ft

*b)* Általános tartalék 50.000.000 Ft:

*ba)* kötelező feladat 50.000.000 Ft

*bb)* önként vállalt feladat 0 Ft

*bc)* állami feladat 0 Ft

**8. §**

A több éves kihatással járó feladatok kötelezettségvállalását éves és feladatonkénti bontásban a 14. melléklet tartalmazza.

**9. §**

A Képviselő-testület az Önkormányzat 2026. évi mérlegét:

*a)* működési és

*b)* felhalmozási részletezésben állapítja meg.

**3. Eljárási szabályok**

**10. §**

(1) Az Önkormányzat költségvetését Magyarország 2026. évi központi költségvetéséről szóló 2025. évi LXIX. törvény, valamint az Államháztartásról szóló 2011. évi CXCV. törvény 23. § (2) bekezdése alapján hajtja végre.

(2) A bevételi többletek terhére előirányzatot a Képviselő-testület állapít meg.

(3) Bevételi többlet a tervezett bevételt meghaladóan realizálódó bevétel.

**11. §**

(1) Az előirányzatok módosításáról szükség szerint, – az alább jelzett időpontokban – de legkésőbb a zárszámadási rendelettervezet előterjesztését közvetlenül megelőző képviselő-testületi ülésén, 2026. december 31-i hatállyal kell dönteni. Előirányzatok módosítására vonatkozó határidők a következők:

*a)* 2026. június 30.

*b)* 2026. szeptember 30.

*c)* 2026. december 31.

(2) Az Önkormányzat a kiemelt előirányzatokon belül saját hatáskörben átcsoportosítást hajthat végre.

**12. §**

(1) A képviselő-testület felhatalmazza a polgármestert, hogy

*a)* a Képviselő-testület és szervei szervezeti és működési szabályzatáról szóló 19/2014. (XI. 26.) önkormányzati rendelet 2. melléklete 1.2.4 alpontjában meghatározott értékhatárig dönt a forrásfelhasználásról.

*b)* az Önkormányzat költségvetési elszámolási számláján képződő, átmenetileg szabad pénzeszközeit éven belül kamatozó betétként, a számlavezető pénzintézetnél elhelyezze, vagy állampapírt jegyezzen.

(2) Az (1) bekezdés alapján meghozott döntésről a polgármester tájékoztatja a képviselő-testületet.

**13. §**

Hitel felvételéről a polgármester előterjesztése alapján a képviselő-testület dönt.

**14. §**

Az Önkormányzat az Európai Uniós és nem Európai Uniós pályázati támogatással megvalósuló programok bevételeit és kiadásait elkülönítetten kezeli.

**15. §**

Az Önkormányzat fizetőképességének megőrzése érdekében intézkedéseket tesz a kiadások csökkentésére. Felhalmozási feladatokhoz pályázati forrásokat keres. Új beruházást a fedezet rendelkezésre állásakor indít el.

**4. Záró rendelkezések**

**16. §**

Hatályát veszti a 2024. évi költségvetés zárszámadásáról szóló 6/2025. (V. 29.) önkormányzati rendelet.

**17. §**

Ez a rendelet 2026. február 20-án lép hatályba.

Dr. Diósgyőri Gitta Pásztor Roland

címzetes főjegyző polgármester