**KŐRÖSTETÉTLEN KÖZSÉG ÖNKORMÁNYZATA**

**2745 KŐRÖSTETÉTLEN**, Kocséri út 4.

***Tel.: 53/368-005, fax: 53/568-501***

Ügyiratszám: C/ / 2026. Tárgy: Önkormányzat tulajdonában lévő lakások

Előterjesztő: Pásztor Roland polgármester bérleti díjainak felülvizsgálata

Szakmai előterjesztő: dr. Diósgyőri Gitta címzetes főjegyző

Ügyintéző: Sziváki Ibolya vezető-főtanácsos

**ELŐTERJESZTÉS**

**Kőröstetétlen Község Önkormányzata Képviselő-testületének 2026. február 13-ai nyilvános ülésére**

**Tisztelt Képviselő-testület!**

Az önkormányzati tulajdonú lakások bérleti díját – a lakások és helyiségek bérletére, valamint elidegenítésükre vonatkozó egyes szabályokról szóló 1993. évi LXXVIII. törvény 34. § (1) bekezdése értelmében – az Önkormányzat Képviselő-testülete rendeletben jogosult megállapítani.

Kőröstetétlen Község Önkormányzatának Képviselő-testülete a költségelven megállapított bérleti díjairól szóló 3/2015. (II. 20.) rendeletének módosítását a 2025. február 14-ei testületi ülésén fogadta el. A jelenlegi bérleti díjak 2025. április 1-jétől érvényesek.

A 3/2015. (II. 20.) önkormányzati rendelet által megállapított bérleti díjak mértékei az alábbiak:

*a)* összkomfortos: 430.- Ft/m2/hó

*b)* komfortos: 405.- Ft/m2/hó

*c)* félkomfortos: 341.- Ft/m2/hó

*d)* komfortos nélküli: 297.- Ft/m2/hó

*e)* szükséglakás: 13,- Ft/m2/hó

A rendelet 2. § (2) bekezdése értelmében „*a bérleti díjak mértékét minden évben felülvizsgálja az önkormányzat, az éves költségvetéséről szóló rendelet elfogadásával egyidejűleg*”.

2026. évi költségvetési évben javasolom a bérleti díjak emelését 10 %-kal.

Az előterjesztést a **Jogi- Gazdasági és Kulturális Bizottság** tárgyalja meg. A Bizottság véleményét az elnök a Képviselő-testület ülésén szóban ismerteti.

A döntéshozatal a Magyarország helyi önkormányzatairól szóló 2011. évi CLXXXIX. törvény (Mötv.) 46. § (1) bekezdése alapján, a (2) bekezdésben foglaltakra figyelemmel nyilvános ülés keretében, az 50. § rendelkezései alapján – figyelemmel a 42. § 1. pontjában foglalt rendelkezésre – minősített szavazati arányt igényel.

Cegléd, 2026. február 10.

Pásztor Roland

polgármester

**Kőröstetétlen Község Önkormányzata Képviselő-testületének .../2026. (II. 20.) önkormányzati rendelete**

**Kőröstetétlen Község Önkormányzat tulajdonában lévő lakások költségelven megállapított bérleti díjairól szóló 3/2015. (II. 20.) önkormányzati rendelet módosításáról**

[1] E rendelet célja az önkormányzat tulajdonában lévő lakások lakbérének 10 %-kal történő megemelése, a 2026. évi költségvetéséről szóló önkormányzati rendelet elfogadásával egyidejűleg, azzal összhangban.

[2] Kőröstetétlen Község Önkormányzatának Képviselő-testülete a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény 34. §. (1) bekezdés b) pontjában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 9. pontjában, meghatározott feladatkörében eljárva az önkormányzati tulajdonában lévő lakások bérleti díjáról vonatkozóan következőket rendeli el:

**1. §**

A Kőröstetétlen Község Önkormányzat tulajdonában lévő lakások költségelven megállapított bérleti díjairól szóló 3/2015. (II. 20.) önkormányzati rendelet 2. §-a helyébe a következő rendelkezés lép:

**„2. §**

(1) Az Önkormányzat tulajdonában lévő bérlakások költségelven megállapított bérleti díja 2026. április 1-jétől a következő:

*a)* összkomfortos: **473 Ft/m2/hó**

*b)* komfortos: **405 Ft/m2/hó**

*c)* félkomfortos: **341 Ft/m2/hó**

*d)* komfortos nélküli: **297 Ft/m2/hó**

*e)* szükséglakás: **14 Ft/m2/hó**

(2) (2) A bérleti díjak mértékét minden évben felülvizsgálja az önkormányzat, az éves költségvetéséről szóló rendelet elfogadásával egyidejűleg.”

**2. §**

Ez a rendelet 2026. április 1-jén lép hatályba.

Dr. Diósgyőri Gitta s. k. Pásztor Roland s. k.

címzetes főjegyző polgármester

Az előterjesztést láttam:

Dr. Diósgyőri Gitta

címzetes főjegyző